เครื่องชงกาแฟ

เครื่องชงกาแฟ เครื่องชงกาแฟแบ่งออกเป็น 7 ประเภท ดังนี้ เครื่องชงกาแฟแบบหยดร้อน (drip coffee maker), เครื่องชงกาแฟแบบเป็นกาหยดหรือแบบนาโปลี (Neopolitan drip pot), เครื่องชงกดกาแฟแบบฝรั่งเศส (French press), เครื่องชงกาแฟแบบเอสเปรสโซ (espresso), เครื่องชงกาแฟแบบหม้อชงกาแฟโมคา (moka pot), เครื่องชงกาแฟแบบชะสกัด (Percolator), เครื่องชงกาแฟแบบสุญญากาศ (vacuum)
เครื่องชงกาแฟแบบหยดร้อน.
เครื่องชงกาแฟประเภทนี้เป็นที่นิยมกันโดยทั่วไป เนื่องจากใช้ง่าย ขั้นตอนไม่ยุ่งยาก
"หลักการทำงาน" ใส่น้ำลงในส่วนที่ใช้ขังน้ำ เมื่อน้ำเดือดจะถูกจ่ายไปยังด้านบนของผงกาแฟ ตัวกรอง และหยดเป็นน้ำกาแฟลงบนกากาแฟที่รองรับอยู่
"ข้อดี" ระยะเวลาในการชงค่อนข้างสั้น ซึ่งเป็นสาเหตุให้กาแฟที่ได้ไม่เข้มข้นเท่าใดนัก เนื่องจากไอน้ำจะผ่านเมล็ดกาแฟเพียงบางส่วน
เครื่องชงกาแฟแบบเป็นกาหยดหรือแบบนาโปลี.
"หลักการทำงาน" มีลักษณะการทำคล้ายกับเครื่องชงกาแฟแบบหยด ต่างกันตรงที่เครื่องชงแบบนี้จะไม่มีพวยกา กาแฟบดจะถูกใส่ลงในถ้วยกรองซึ่งอยู่ภายในตะกร้าของหม้อ
เครื่องชงชนิดนี้สามารถหาซื้อได้ง่าย ราคาไม่แพง
เครื่องชงกดกาแฟแบบฝรั่งเศส.
"หลักการทำงาน" ประเทศฝรั่งเศสเป็นผู้คิดค้นและปรับปรุงขั้นมา มีลักษณะเป็นแบบลูกสูบ ตัวเครื่องประกอบด้วย กระบอกแก้วและก้านโลหะตรงกลาง มีด้ามจับอยู่ตรงด้านนอกของกระบอก มีปากของกาไว้สำหรับริน ส่วนล่างของตัวเครื่องเป็นแบบตัวกรอง เมื่อจะชงกาแฟ ให้ใส่ผงกาแฟลงในกระบอก รินน้ำร้อนใส่ให้ท่วมผงกาแฟ รอจนชุ่มน้ำจึงกดลูกสูบลงจึงได้น้ำกาแฟออกมา
เครื่องชงกาแฟแบบเอสเปรสโซ.
เป็นเครื่องชงกาแฟที่นิยมใช้กันมากในร้านกาแฟที่มีขนาดกลาง "หลักการทำงาน" ใช้หลักการจากความดันไอน้ำ เพื่อกลั่นเอารสชาติของกาแฟออกมาโดยใช้น้ำน้อยที่สุด รสชาติที่ได้จะมีความหอมอย่างเต็มที่ 
เครื่องชงกาแฟประเภทนี้มีการผลิตออกมาหลายแบบและหลายขนาด ถ้าขนาดใหญ่ราคาก็จะสูงตามไปด้วย
เครื่องชงกาแฟแบบหม้อชงกาแฟโมคา.
เครื่องชงประเภทนี้มีหลักการเกี่ยวกับความดันไอน้ำคล้ายกับแบบเอสเปรสโซ โดยตัวเครื่องจะแยกออกเป็นสองส่วน ส่วนล่างเป็นส่วนใส่น้ำ ส่วนบนมีตัวกรองสำหรับใส่ผงกาแฟ เมื่อต่อสองส่วนเข้าด้วยกันจะมี "หลักการทำงาน" คือ เครื่องจะทำงานโดยต้มน้ำกลั่นไอผ่านผงกาแฟ เมื่อเครื่องหยุดเดือด จะได้น้ำกาแฟที่มีคุณภาพใกล้เคียงกับการชงโดยใช้เครื่องเอสเปรสโซ
มีข้อดี
เครื่องชงกาแฟแบบชะสกัด.
เครื่องชงกาแฟประเภทนี้ จะมีลักษณะคล้ายกาต้ม รูปล่างคล้ายคูลเลอร์ โดยมากจะเห็นเครื่องชงประเภทนี้ตามสถานที่จัดเลี้ยงหรือตามโรงแรมต่าง ๆ 
"หลักการทำงาน" ตัวเครื่องจะต้มน้ำพอเดือด และจะไหลไปตามท่อปั๊มผ่านตะกร้าที่ใส่ผงกาแฟไว้ น้ำกาแฟที่ได้ จะหยดลงสู่ส่วนล่างสุดของเหยือก ซึ่งจะมีตัวเปิด ปิด อยู่ด้านนอก
เครื่องชงกาแฟประเภทนี้มีราคาค่อนข้างสูง เนื่องจาก มีปุ่มควบคุมความร้อนและอุณหภูมิของน้ำสม่ำเสมอ
เครื่องชงกาแฟแบบสุญญากาศ.
เครื่องชงประเภทนี้ตัวเครื่องจะเป็นแก้วใส "หลักการทำงาน" จะอาศัยหลักความดันไอน้ำ โดยผงกาแฟจะถูกบดใส่ไว้ในตัวกรองซึ่งอยู่ส่วนบนของตัวเครื่อง และมีกาน้ำซึ่งเป็นแก้วทรงกลมอยู่ด้านล่างของตัวตัวกรอง น้ำจะถูกต้มด้วยตะเกียงแอลกอฮอล์ด้านนอก เมื่อน้ำเดือดไอน้ำจะลอยขึ้นสู่ด้านบน ผ่านผงกาแฟและขังอยู่บนนั้น จนเมื่อมีการดับไฟน้ำกาแฟถึงจะไหลออกมาผ่านกรองลงมายังการองรับด้านล่าง
โดยเครื่องกรองประเภทนี้จะทำให้ได้กาแฟที่มีกลิ่นและรสชาติดี แต่การชงจะได้ปริมาณกาแฟในปริมาณที่ไม่มาก
เครื่องชงกาแฟแคปซูล.
วิธีใช้เครื่องชงกาแฟ จริง ๆ มีเพียง 3 ขั้นตอนง่าย ๆ เท่านั้น คือ เตรียมแคปซูลกาแฟในรสชาติที่ต้องการ แล้วเปิดฝาเครื่อง หยิบแคปซูลใส่ลงไปช่อง และปรับระดับน้ำตามที่ระบุของแต่ละแคปซูล เลือกน้ำร้อนหรือน้ำเย็น (ตามชนิดของแคปซูล) นำถ้วยออก เปิดและปิดฝาครอปเพื่อดีดแคปซูลใช้แล้วออกจากภาชนะบรรจุ
Home Barista, Bio Life, Cafe Molinari, Home & Professional, Coffee Solutions.